Ислом танқидчиси дафн этилди\nРоссия православ черкови бош руҳонийси Патриарх Кирилл¸ Даниил Сисоев дафн маросимини ўзи якунига еткизди.\nНомаълум шахслар томонидан отиб кетилган Россия православ черкови руҳонийси Даниил Сисоевнинг дафн маросимида минглаб россияликлар¸ жумладан Патриарх Кирилл ҳам иштирок этди.\nБошқа дин вакиллари¸ хусусан мусулмонларни насронийликнинг православ оқимига даъват қилиш билан фаол шуғулланиб келган Сисоев¸ айтилишича ўлимидан анча аввал ўлим таҳдиди билан пўписа қилинган.\n19 ноябр куни Москва чеккасидаги ëғочдан қурилган кичик черковида боши ва бўйнидан отиб кетилган Сисоев¸ касалхонага етмай жон берди. Унинг ëнида бўлган черков мусиқачиси ҳам жароҳат олиб¸ ҳозирда касалхонага ëтқизилган.\nРоссия Бош прокуратураси Тергов бошқармаси матбуот котиби Владимир Маркин¸ православ черкови руҳонийсининг диний нафрат асосида ўлдирилгани¸ тергов жараëнида кўриб чиқилаëтган асосий версия эканини билдирди.\n- Дастлабки тергов жараëнида гувоҳлар Сисоевнинг ўз диний фаолияти учун таҳдид қилингани ҳақда кўрсатма бердилар. Ҳозирда терговчилар руҳоний компютеридаги қаттиқ дискни тафтиш қилишмоқда¸ деди Владимир Маркин.\nРоссиядаги мусулмонларни православликка даъват қилиб келган Сисоев¸ айтилишича¸ Иеҳово гувоҳлари каби насронийликнинг бошқа кичик секталарини ҳам¸ ўз ибораси билан айтганда¸ “тўғри йўл” – православликка киритишга уриниб келган. Шундай бўлса-да¸ Сисоевнинг¸ ўз асосий фаолиятини Ислом ва мусулмонларни танқид қилишга қаратиб келгани ва бу билан мусулмонлар ғазабини қўзғагани айтилмоқда.\n- Исломнинг биз тушунган анъанавий дин эмаслигини ëдда тутиш жуда муҳимдир. Шу боис¸ православ ва мусулмонлар ўртасидаги суҳбат¸ кар билан гунг ўртасидаги мулоқотга ўхшайди. Улар тоғдан келса¸ биз боғдан келамиз ва айни сўзга мутлақ бошқа маъно юклаганимиз боис¸ биз бир-биримизни тушуна олмаймиз¸ деган эди 35 яшар руҳоний ўлимидан аввал www.youtube.com сайтига қўйилган видеомурожаатида жумладан.\nСисоевнинг мусулмонлар ва бошқа “адашганлар”ни тўғри йўл деб билгани насронийликнинг православ оқимига даъват қилгани¸ Россия православ черкови томонидан қўллаб-қувватлаб келинди.\nРуҳоний дафн маросимида қатнашган Россия православ черкови бош руҳонийси Патриарх Кирилл¸ Сисоевнинг Худо сўзини ҳимоя қилгани учун ўз умрини фидо этганига юксак баҳо берди.\n- Агар одам Худонинг ҳақиқатини одамлар орасида тарқатиш учун ўлдирилган бўлса¸ бу мазкур ҳақиқатни қабул қилмайдиганларга оғир ботмоқда¸ демакдир. Бу буюк куч¸ деди Патриарх Кирилл.\nМусулмонларни танқид қилиш билан танилган руҳоний Сисоевнинг ўз диний фаолияти учун ўлдириб кетилгани Россиядаги динлар ўртасидаги сиртқи мувозанатнинг анча беқарор эканлигидан берилган ўзига хос огоҳлантирув сифатида кўрилмоқда.\nИнсон ҳуқуқлари фаолларига кўра¸ Кремл билан алоқалари қуюқ бўлган Православ черкови дин ва эътиқод соҳасини ўз монополиясига айлантириб¸ Россиядаги бошқа дин ва оқимларни ëмонотлиққа чиқаришга уринмоқда.\nБу эса¸ Россия федерацияси таркибидаги мусулмон ўлкаларида норозилик ва кескинлик туғдирмай қолмаяпти.


Ўзбекистон триатлон терма жамоаси мураббийи Виктор Земцев ЎзДЖТУда бўлди / Olamsport.com\nЎзбекистон триатлон терма жамоаси мураббийи Виктор Земцев ЎзДЖТУда бўлди\nТеглар : Триатлон\nБугунги кунда мамлакатимизда триатлон спорт турини ривожлантириш ва уни оммалашириш, моддий-техник базасини мустаҳкамлаш, малакали кадрлар тайёрлаш борасида кенг ислоҳотлар олиб борилмоқда.\nХусусан, 2019/2020 ўқув йилидан бошлаб, Ўзбекистон давлат жисмоний тарбия ва спорт университетида 5610540 – спорт фаолияти (триатлон) таълим йўналиши (кундузги ва сиртқи таълим) бўйича ўқитиш йўлга қўйилди.\nЎзбекистон триатлон федерацияси ташаббуси билан терма жамоа фаолиятини жонлантириш ва халқаро даражага олиб чиқиш мақсадида хорижий давлатлардан малакали мутахассислар ва тренерлар жалб этилган. Айни пайтда халқаро даражадаги триатлончи, “Ironman” триатлон мусобақаларининг ўн карра ғолиби Виктор Земцев Ўзбекистон триатлон терма жамоаси мураббийи ҳисобланади.\nТриатлон бўйича тажрибали мураббий В.Земцев 24 октябрь куни Ўзбекистон давлат жисмоний тарбия ва спорт университетида меҳмон бўлди. Триатлон спорт тури уч босқичли спорт тури ҳисобланиб, сузиш, велопойга ва югуришдан иборат. Шу нуқтаи назардан жаноб В.Земцев университет моддий-техник базасини кўздан кечирар экан, биринчи навбатда очиқ ва ёпиқ сузиш ҳавзаси (бассейн), стадион ҳамда спорт манежи билан яқиндан танишди.\nВ.Земцевнинг ташрифи давомида университет ректори, и.ф.д., профессор Маҳмуджон Болтабаев бошчилигида профессор-ўқитувчилар ҳамроҳлик қилди. В.Земцев талаба ёшлар билан учрашув чоғида – ободонлаштириш ва кўкалмзорлаштириш, қурилиш-таъмирлаш ишлари, бир сўз билан айтганда спортчи талаба ёшларга яратилган шарт-шароитлар учун университет раҳбариятига ўз миннатдорчилигини билдирди.\nТашриф сўнгида федерация вакиллари ҳамда университет ўртасида келгусида ҳамкорлик алоқаларини янада ривожлантириш, кадрлар тайёрлаш, уларнинг малакасини ошириш, айниқса терма жамоа спортчиларини шакллантиришда ҳамкорлик қилиш каби масалалар юзасидан тегишли қарорлар қабул қилинди.\nМаълумот учун: Виктор Земцев – МДҲ ҳудудидаги энг машҳур триатлет, триатлон бўйича халқаро тоифадаги спорт устаси. Илгари у «Z Iron Team» жамоаси бош мураббийи ва «РедЛава» жамоасининг сардори бўлган. У «Ironman» сериясининг стартларида профессионаллар орасида 10 марта биринчиликни қўлга киритган ва Жаҳон чемпионатида олти маротаба иштирок этган. Халқаро спорт устаси, ITU Long Distance 2005 Жаҳон чемпиони, ITU Европа чемпионати 2017 совриндори ва Украинанинг кўп карра чемпиони. Донецк жисмоний тарбия ва спорт институтининг битирувчиси ҳисобланади.\nТошкентда ўтган триатлон бўйича Осиё Кубогидан ФОТОРЕПОРТАЖ 0\n«Asian Sprint Triathlon Cup» турнирининг илк куни қандай ўтди +ФОТОГАЛEРEЯ 0\nТриатлон бўйича Осиё кубоги олдидан матбуот анжумани ўтказилди ФОТОРЕПОРТАЖ 0


Кубатин иши: ҳеч қандай босим ўтказилмаган, лекин у қилмаган ишига иқрор бўлди\n13 Aprel 17:59 / Published in Сиёсат\nБош прокуратура: Кубатинга ҳеч қандай босим бўлмаган\nБош прокуратура Давлат хавфсизлик хизмати (ДХХ) марҳум олим Андрей Кубатинга босим ўтказилмаган деган хулосага келди.\nНазорат қилувчи органнинг хабар беришича, марҳумнинг синглиси Ўзбекистон Президентига мурожаат билан мурожаат қилган ва 2017 йил 25 март куни унинг укаси Андрей Кубатин республика Жиноят кодексининг 157-моддаси (давлатга хиёнат қилиш) билан айбланганлигини айтган.\nУнинг сўзларига кўра, Давлат хавфсизлик хизмати ходимлари унга нисбатан психологик ва жисмоний босим ўтказган ва у ўзи содир этмаган жиноятда айбини тан олишга мажбур бўлган. 2017 йил 1 декабрда Андрей Кубатин айбдор деб топилди ва Жиноят кодексининг 157-моддасига биноан 11 йилга озодликдан маҳрум этилди.\nБироқ, кейинчалик, 2019 йил 26 сентябрда у оқланди ва озод қилинди.\nАёл, унинг фикрига кўра акаси Андрей Кубатинга психологик ва жисмоний босим ўтказган Давлат хавфсизлик хизмати ходимларининг ҳаракатларига ҳуқуқий баҳо беришни сўради.\nБош прокуратура давлат хавфсизлик хизмати ходимлари томонидан олимга ҳеч қандай босим ўтказилмагани, чунки унинг ўзи қамоқхонага ташрифи чоғида шикоят қилмаганлигини ва экспертиза ўтказилгандан сўнг жасадда ташқи жароҳатлар топилмаганлигини айтди.\nАндрей Кубатин тергов изоляторида 2017 йил 10-апрелдан 14-сентабргача бўлганида, айбига иқрор бўлган.\nНатижада, тергов қилинаётган шахсга босим ўтказиш фактлари бўйича жиноят ишини қўзғатишни рад этишга қарор қилинди.\nБундан ташқари, тўпланган материаллар Ҳарбий прокуратура ходимлари томонидан кўриб чиқилди. Улар жиноий иш қўзғатишни рад этиш тўғрисидаги қарорни бекор қилиш учун асос топмадилар.\nУнинг ҳаёти давомида ички органларнинг ҳолати диагностикаси ўтказилмаган, аммо ҳозир буни амалга ошириш мумкин эмас. Олимнинг вафоти туфайли кўпларга аниқлик киритиб бўлмайди. Масалан, Бош прокуратура нима учун олим айбланаётган жиноятда айбдор эмаслиги сабабли ўзини айблашга қарор қилганини айтмади. Шунингдек, Ўзбекистон Республикаси қонунларини бузган, айбловни тузган ва ҳукм чиқарганлар гумон қилинувчининг кўрсатмалари асосида жазоланадими ёки йуқми, хабар қилинмайди.\nКубатин ўзининг шахсий архивидан ноёб китоблардан иборат нусхаларини Ўзбекистонга сайёҳлик қўлланмасини нашр этишни истаган TIKA агентлиги ходимига топшираётганда ҳибсга олинган.\nTagged under: БАЁНОТ, БОСИМ, БОШ ПРОКУРАТУРА, ДХХ, ОЛИМ, ПРЕЗИДЕНТ, ЎЗР, ХИЁНАТ\nНима учун ёшлар парламенти тузилган?


ОФТОБ БИЛАН ДАВОЛАНИШ - DAVOLASH\nОФТОБ БИЛАН ДАВОЛАНИШ\nЁзнинг иссиқ кунлари бошланишига қадар кўпгина ёши улуғ отахон-онахонларимиз елкалари, қўл-оёқлари қақшаб оғришидан нолишади, кечаларни чала уйқу билан ўтказишади. Бу касаллик кўпинча қишдаги ёки эрта баҳордаги шамоллашдан келиб чиқади. Шунингдек, тумовнинг асорати бўлиши ҳам мумкин. У ҳаёт учун хавфли эмас, бироқ кекса одамларнинг оромини бузади. Даволанишда ёши ўтган, улуғ одамларни жисмоний қийнамаслик учун уларнинг кўнглига, хоҳишига мос келадиган, топилиши осон бўлган содда дори-дармонлар билан қисқа вақт ичида соғайтириш керак. Бу борада халқ табобатида кўп минг йиллик тажриба бор. Елка ва қўл-оёқ оғриғини даволашдаги энг асосий дори – Аллоҳнинг офтоби ҳисобланади.\nОғриқли елка ва қўл-оёқни яланғочлагач, доғ қилинган пахта ёғини суртиб, қуёшга тутиб ўтириш ёки ётиш керак. Офтобга чиқиш олдидан тўйиб қатиқ ичиб олиш керак. Жавзо (июнь) ойида қуёшга ҳар куни ёғ суртиб тўрт марта чйқиш, ҳар чиқишда бир соат ўтириш ёки ётиш лозим. Ҳар соатдан сўнг енгилгина овқатланилади, дам олиш ва қайнатилган ўрик сувини тўйгунча иссиқ-иссиқ ичиш керак.\nСаратон, асад ва сумбула ойларида қуёшга ҳар куни бир соат чиқиб ўтириш яхши, чунки куз қуёши фойдали ҳисобланади. «Ёзги офтобни келинингга бер, кузги офтобни қизингга» деган мақол ҳам бежиз айтилмаган. Офгобга қўл ёки оёқнинг олд томонини тутмай, навбатбилан тутмоқ даркор.\nДоғ қилинган пахта ёғини суртиш ёзнинг биринчи ва иккинчи ойидагина зарур. Эт қорайиб олгач, суртилмаса ҳам бўлаверади. Хар куни кечга бориб, илиқ сувда чўмилиш ёки ювиниш яхши. Шунингдек, ётиш олдидан қўл ёки оёқни енгил уқалаш ҳам яхши натижа беради. Даволаниш даврида суюқ, хамир овқатлар истеъмол қилмаслик, кўк чой ичмас- лик тавсия этилади. Шуни ҳам айтиш керакки, даволанишнинг биринчи ўн куни қийин кечади, сўнг бадан мослашиб, енгилланиш бошланади. Офтобда ўтирганда ёки ётганда тўшак солиш мумкин эмас, чунки иссикликдан чиққан тер билан тўшак ҳўл бўлиб, баданга зах беради. Албатта, қуруқ гахта устида ўтириш ёки ётиш ишнинг энг яхшисидир.\nБу касаллик устида кўп табибларимиз бош қотирганлар. Масалан, Бобур Мирзонинг хос табиби Юсуфий Ибн Му- ҳаммад (XVI аср) ёзадиларки, агар оғриқ балғамдан бўлса, сурги ичишни, борди-ю, оғир юк кўтаришдан бўлса, андизнинг илдиз қайнатмасини оч ҳолда 10 кун 3 маҳал 100 граммдан ичишни ёки асал қўшилган рўян қайнатмасини ичишни тавсия қилади.\n«Балғамдан бўлса» деганда шамоллашни тушуниш керак. Бундан чиқадики, бизнинг даволаримиздаги дорилар ҳам тарихдаги табибларимиз қўллаган дориларга яқин туради.\nDard borkiBOSH KEPAG DAVOLASH, quyosh-bilan-davolash, ҚАЛАМПИР


06.03.20 11:56\tmsk\nСаралаш ўйинларининг биридан лавҳа. Fft.tj сайти фотосурати\nХалқаро футбол федерацияси (ФИФА) ва Осиё футбол конфедерацияси (ОФК) 2022 йилги футбол бўйича Жаҳон чемпионатига ўтказиладиган саралаш ўйинларини бошқа муддатга кўчириш таклифи билан чиқди. Бундай қарор коронавирус инфекцияси туфайли қабул қилинди, деб AFP хабар беради ФИФА баёнотига таянган ҳолда.\n«Футбол ўйинларида иштирок этадиган барча одамларнинг саломатлиги энг устивор вазифа саналади, шунинг учун 2022-йилги Жаҳон чемпионати ва 2023-йилги Осиё кубоги доирасида ўтказиладиган саралаш ўйинларини бошқа муддатга кўчириш бўйича расмий таклиф ОФКга аъзо барча мамлакатлар футбол федерациясига юборилади», — дейилади баёнотда.\nЖаҳон чемпионати доирасидаги ўйинлар 26 ва 31 март кунига белгиланганди. Бу кунлари, жумладан, Жанубий Корея – Туркманистон, Тожикистон – Монголия, Мьянма – Қирғизистон, Туркманистон – Ливан ва Яман – Ўзбекистон жамоалари ўртасида мусобақалар режалаштирилганди.\nКалендарга киритилган ўзгаришлар ва ўйинлар муддати яқин орада эълон қилинади.\nКоронавирус инфекцияси туфайли ОФК Осиё кубоги ва Лига чемпионлиги доирасидаги ўйинларни кечроқ муддатга кўчирди, шунингдек Ашхабодда ўтказилиши режалаштирилган футзал бўйича Осиё чемпионати бекор қилинди. Хитой, Жанубий Корея ва Японияда ўтказиладиган ички саралаш ўйинлари вақтинча тўхтатилди.\nКоронавирус COVID-19 инфекцияси 2019 йили декабрда Хитойнинг Ухань шаҳридан бошланди. Сўнгги маълумотларга кўра, 98 мингта одам ушбу вирусдан касалланган, 3300 дан ортиқ одам ўлган. Марказий Осиё мамлакатларида коронавирус билан касалланган одамлар аниқланмаган.